### Beslutninger

Tilbagesendes Magistratsafdelingen for Børn og Unge og Magistratsafdelingen for Kultur og Borgerservice med bemærkning, at byrådet i sit møde den 20. december 2023 har vedtaget Magistratens foranstående indstilling af 11. december 2023.

###

Tillægsbevilling til opførelse af en ny tresporet skole og idræts- og foreningsfaciliteter i Nye.

### Resume

Byrådet vedtog d. 1. december 2021 indstillingen ”Skole- og idrætsfaciliteter i Nye”, og gav dermed en anlægsbevilling på samlet set 292,5 mio. kr. til ny skole, fritidsfaciliter og kunstgræsbane i Nye.

Undervejs i projektet har det vist sig, at anlægsbevillingen ikke er tilstrækkelig til, at projektet kan gennemføres. Dette skyldes en omfattende ændring af helhedsplanen, midlertidige løsninger i forbindelse med byggemodning samt merudgifter i forbindelse med de afledte forsinkelser af projektet.

For at projektet omkring en ny tresporet skole og idrætsfaciliteter i Nye kan realiseres, er vurderingen, at projektet bliver 13,99 mio. kr. dyrere end forudsat i anlægsindstillingen i 2021. Med denne indstilling søges der derfor en tillægsbevilling til projektet på i alt 13,99 mio. kr. Dette betyder, at anlægssummen for projektet samlet set kommer til at udgøre ca. 306,5 mio. kr. i 2023-priser. Tillægsbevillingen udgør 4,8 % af den oprindelige anlægsbevilling.

### Beslutningspunkter

Det indstilles:

At 1) der gives tillægsbevilling på 13,99 mio. kr. til anlægsbevilling på 292,5 mio. kr.

At 2) ekstraudgift på 13,99 mio. kr. finansieres med 7,2 mio. kr. fra anlægsreserven afsat til grunde til dagtilbud i investeringsplanen, 0,7 mio. kr. fra Kultur og Borgerservices KB-pulje til sports- og fritidsfaciliteter samt 6,1 mio. kr. fra anlægsreserven til skolekapacitet i nordøst afsat i investeringsplanen.

At 3) tillægsbevillingen på i alt 13,99 mio. kr. frigives med 7,356 mio. kr. i 2024, 3,804 mio. kr. i 2025 og 2,839 mio. kr. i 2026.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-12-2023

Curt Møller: 10

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Magistratsafdelingen for Børn og Unges og Magistratsafdelingen for Kultur og Borgerservices indstilling af 28. november 2023.